Gabriela Petrova

Gabriela Petrova (bulgarsk Габриела Петрова, født 1992) er en bulgarsk friidrettsutøver som konkurrerer i tresteg. Hun har sølv fra EM i friidrett innendørs 2015 som fremste internasjonale meritt. 

 Idrettskarriere 
2009-2012
Petrova deltok ved Ungdoms-VM i friidrett i 2009, men ble slått ut i kvalifiseringen med 12,46 meter, der hun kom på 18.-plass.IAAF - 6th IAAF World Youth Championships > Triple Jump - Girls, besøkt 24. juni 2015. Året etter deltok hun ved Junior-VM i friidrett 2010, der hun kom på 16.-plass i kvalifiseringen, med 12,74 meter, og gikk heller ikke denne gangen til finalen.IAAF - 13th IAAF World Junior Championships > Triple Jump - women, besøkt 24. juni 2015. Cubanske Dailenys Alcántara vant denne øvelsen. Ved Junior-EM i friidrett 2011 i Tallinn kom hun til finalen, der hun hoppet 13,00 meter og kom på 5.-plass, nøyaktig 1 meter bak Yana Borodina som vant øvelsen.European Athletics - European Athletics Junior Championships Tallinn, Estonia 21 - 24 July 2011 Results , besøkt 24. juni 2015. 

2013
Ved U23-EM i friidrett 2013 i Tammerfors i Finland vant hun tresteg. Hun satte ny personlig rekord i finalen, med 13,91 meter, og vant foran Dariya Derkach fra Italia og Maja Bratkič fra Slovenia.European Athletics - 9th European Athletics U23 Championships, Ratina Stadium Tampere FIN 10 - 14 July - Triple Jump , besøkt 24. juni 2015. Hun deltok også ved Lag-EM i friidrett 2013, der Bulgaria deltok i First League (1. divisjon), og her vant hun trestegkonkurransen med 13,55 meter. 

2014
Hun deltok ved EM i friidrett 2014, der hun kom på 5.-plass i tresteg. Hun forbedret her sin personlige rekord til 14,13 meter.IAAF - 22nd European Athletics Championships, Letzigrund Stadium Zürich SUI 12 - 17 August - Triple Jump   , besøkt 24. juni 2015. 

2015
Hun satte ny personlig rekord innendørs i Dobritsj den 15. februar 2015, med 14,55 meter. I mars 2015 kom hun på 2.-plass ved EM i friidrett innendørs 2015 i Praha. Hun hoppet 14,52 i finalen, og ble kun slått av russiske Jekaterina Koneva. I juni deltok hun ved Lag-EM i friidrett 2015, der Bulgaria deltok i Secong League (2. divisjon), og der vant hun trestegkonkurransen. Dette ga 12 poeng i lagkonkurransen, der Bulgaria kom på 2.-plass sammenlagt, og rykket dermed opp til First League ved Lag-EM i friidrett 2017. Ved VM i friidrett 2015 satte hun personlig rekord med 14,66 meter, og kom på 4.-plass, 11 cm fra bronsemedaljen. 

Hun ble kåret til årets idrettsperson 2015 i Bulgaria.Sky Sports - Triple jumper Gabriela Petrova tests positive for meldonium, besøkt 14. mai 2016. 

2016
Petrova deltok på 60 meter ved et stevne i Dobritsj i februar, der hun løp inn til personlig rekor på 7,54 sekunder. 

Hun testet positivt på meldonium utenfor konkurranse 6. februar, etter at meldonium ble forbudt fra 1. januar 2016.Daily Mail - Gabriela Petrova denies wrongdoing after the Bulgarian tests positive for meldonium, besøkt 14. mai 2016. IAAF vedtok imidlertid i april å gi amnesti til utøvere som testet positivt på meldonium før 1. mars, så hun slapp derfor utestengelse.Sky Sports - Gabriela Petrova has doping suspension for meldonium lifted by IAAF, besøkt 14. mai 2016.

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Bulgarske friidrettsutøvere
Kategori:Bulgarske tresteghoppere
Kategori:Europamestere i friidrett
Kategori:Deltakere for Bulgaria under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Bulgaria under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Bulgaria under VM i friidrett 2015
Kategori:Deltakere for Bulgaria under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Bulgaria under VM i friidrett 2025